สลด สาว ปวช.ลูกจ้างร้าน 7-11 เลิกงานตีสาม ขี่ จยย.ชนท้ายรถขยะดับ 
สาววัย 19 ปี นักเรียน ปวช.ปี 2 ที่พิษณุโลก ทำงานร้านสะดวกซื้อหาเงินเรียนหนังสือ ออกกะตอนตีสาม ขี่ จยย.กลับบ้านแต่ไม่ถึงบ้าน ชนท้ายรถ 6 ล้อเทศบาลที่จอดเก็บขยะริมถนน ตายคาที่ คาดหลับในหรืออาจมองไม่เห็นเวลา 03.00 น. วันที่ 6 ก.ค. พ.ต.ท.อนันต์ ธรรมอัน สว.(สอบสวน) สภ.เมืองพิษณุโลก รับแจ้งมีรถจักรยานยนต์เสียหลักพุ่งชนท้ายรถบรรทุก 6 ล้อ มีผู้เสียชีวิต 1 ศพ บริเวณถนนเลียบทางรถไฟมุ่งหน้าวัดสะพาน 3 ซอยรุ่งทรัพย์ หมู่ 2 ต.อรัญญิก อ.เมือง จ.พิษณุโลก ไปตรวจสอบพร้อมด้วยแพทย์เวรโรงพยาบาลมหาวิทยาลัยนเรศวร และเจ้าหน้าที่สมาคมกู้ภัยข่าวภาพพบรถจักรยานยนต์ฮอนด้า รุ่นสกู๊ปปี้ไอ สีดำ ทะเบียน 1กฒ 5107 พิษณุโลก ชนอัดกับท้ายรถบรรทุก 6 ล้อ ยี่ห้ออีซูซุ สีเหลือง ทะเบียน 82-3295 พิษณุโลก ซึ่งเป็นรถเก็บขยะของเทศบาลเมืองอรัญญิก สภาพเสียหายพังยับเยิน โดยมีร่างผู้เสียชีวิตนั่งคร่อมรถในท่าหงายหลัง จึงให้เจ้าหน้าที่กู้ภัยนำร่างลงมาชันสูตร เบื้องต้นทราบชื่อคือ น.ส.อมิตา ใต้ดำรงค์ อายุ 19 ปี บ้านเลขที่ 78/24 ถ.ศรีธรรมไตรปิฎก ต.ในเมือง อ.เมืองพิษณุโลก มีบาดแผลฉกรรจ์ที่ใบหน้าตำรวจสอบสวนทราบว่า น.ส.อมิตา ผู้เสียชีวิต เรียนอยู่ชั้น ปวช.2 วิทยาลัยอาชีวศึกษาพิษณุโลก และทำงานพาร์ทไทม์เป็นพนักงาน 7-11 สาขาหน้าโรงพยาบาลพุทธชินราช คาดว่าหลังเลิกงานได้ขี่รถจักรยานยนต์เพื่อกลับบ้านพัก พอถึงจุดเกิดเหตุได้ขี่ชนท้ายรถขยะของเทศบาลเมืองอรัญญิก ที่จอดเก็บขยะอยู่บนถนนอย่างจัง เป็นเหตุให้เสียชีวิตขณะที่ พนักงานเก็บขยะ เผยว่าได้ยินเสียงวัตถุพุ่งชนที่ท้ายรถ พอมาดูก็พบว่ามี จยย.มาชน และคนขี่เสียชีวิตไปแล้ว จึงโทรศัพท์แจ้งเหตุทาง 191 เบื้องต้นสันนิษฐาน ว่าผู้เสียชีวิตอาจหลับใน หรือขี่มาด้วยความเร็วสูง ไม่ทันเห็นรถขยะ จึงทำให้เกิดอุบัติเหตุขึ้นดังกล่าว
สาววัย 19 ปี นักเรียน ปวช.ปี 2 ที่พิษณุโลก ทำงานร้านสะดวกซื้อหาเงินเรียนหนังสือ ออกกะตอนตีสาม ขี่ จยย.กลับบ้านแต่ไม่ถึงบ้าน ชนท้ายรถ 6 ล้อเทศบาลที่จอดเก็บขยะริมถนน ตายคาที่ คาดหลับใน
ข่าวทั่วไป